Angst og stress - tidligere liv - Hypnohuset\nAngst og Stress - tidligere liv\nLad det v�re sagt med det samme: Jeg tror ikke p� reinkarnation!\nAlligevel r�g jeg helt ubesv�ret tilbage til 2 tidligere liv allerede i min f�rste session. M�ske var det bare fantasier fra mit ubevidste sind, men jeg valgte at v�re �ben og g� med de ting jeg oplevede, og fik derved kontakt med nogle meget dybe temaer i mit �nuv�rende� liv.\nSten siger, at man ikke beh�ver at tro p� det for at det virker. Det er heldigt for mig.\nUnder hypnosen kunne jeg beskrive situationerne detaljeret og helt uden at t�nke n�rmere over det. Jeg svarede bare p� de sp�rgsm�l Sten stillede, og jeg havde ikke tid til at konstruere en virkelighed.\nJeg kom hos Sten efter en l�ngere periode, hvor jeg havde v�ret sygemeldt med stress. Der var flere problemer jeg havde brug for at arbejde med, men jeg havde besluttet, at starte med minderne om et biluheld jeg havde v�ret indblandet i da jeg var 4 �r. Minderne om dette uheld havde plaget mig i flere uger, som en slags PTSD-flashbacks.\nAllerede ved den indledende telefonsamtale fik jeg et godt indtryk af Sten. Han var venlig p� en meget �gte og oprigtig m�de, og han var god til at indkredse de vigtigste problemstillinger.\nDa vi m�dtes til vores aftale startede vi med at f� overblik over de problemer jeg �nskede, at han skulle hj�lpe mig med. Herefter gik vi i gang med selve hypnosen. Vi gennemarbejdede ulykken, men da jeg bagefter stadig f�lte noget ubehag, spurgte Sten, om det var f�rste gang jeg havde oplevet denne f�lelse. Da jeg svarede nej, bad han mig g� tilbage til f�rste gang.\nHan knipsede med fingrene, og straks var jeg i en scene, der lignede Danmark i middelalderen. Scenen var meget voldsom og mindede ikke om noget jeg havde h�rt om, set eller nogensinde t�nkt p�. Men da Sten spurgte, hvilke konklusioner jeg havde draget p� baggrund af denne oplevelse kom der nogle temaer frem, som var meget genkendelige i mit nuv�rende liv.\nNogle af f�lelserne var lettet, men der var stadig noget ubehag. Vi gik nu l�ngere tilbage og jeg kom til noget der mindede om Egypten meget meget langt tilbage i historien. Igen kunne jeg meget detaljeret fort�lle hvad der foregik, og igen fik jeg fat i temaer, der var relevante for mit nuv�rende liv.\nTil sidst bad Sten mig om at vende tilbage til biluheldet. Men i stedet for uheldet, s� jeg mig selv og min familie, der glade og afslappede k�rte videre i bilen efter uheldet. Det sidste ved jeg er en fantasi, for efter ulykken blev vi k�rt hjem af Falck og bilen blev sl�bt v�k af en kranbil. Men jeg tror, det var min underbevidstheds m�de at fort�lle mig, at det nu var overst�et, vi overlevede og nu var det tid til at komme videre med livet.\nN�r jeg t�nker p� ulykken nu, er det n�rmest som om den skete for en anden. Det f�les afsluttet og meget meget fjernt.\nSom en sidegevinst er det efter hypnosen blevet meget nemmere for mig at sige til og fra i forhold til andre menneskers �nsker og krav til mig. Det var ikke noget vi arbejdede bevidst med, men vi havde undervejs arbejdede med min ret til at leve. Det var denne f�lelse, der havde ligget bag mit besv�r med at m�rke mine egne behov og sige til og fra i forhold til dem.\nNavnet Birthe er opdigtet\nHypnohuset - Helsing�rsgade 27D - 3400 Hiller�d - Telefon: 20 91 49 00 - E-mail: sten@hypnohuset.dk


Her kan du læse svar på de mest stillede spørgsmål om stormflod og oversvømmelse fra vandløb og søer.\nFinder du ikke svaret på dit spørgsmål her, er du velkommen til at kontakte Stormrådets sekretariat. Du kan også se, om du kan få svar på dit spørgsmål ved at læse i dækningsvejledningen.\nHvis du har en konkret sag og har spørgsmål hertil, skal du kontakte dit forsikringsselskab.\nFAQ/infobank opdateres med passende mellemrum, herunder ved ændringer i praksis.\nDer er ikke mulighed for at få erstatning udbetalt à conto. Der skal træffes afgørelse om erstatning, inden udbetaling kan finde sted. Herefter kan der udbetales erstatning, også på en måde der minder om à conto. Det kan ske enten enten i form af kontant erstatning eller ved udbetaling af hele entrepriser, fx malerentreprise eller tømrerentreprise, uden dokumentation.\nLæs mere om kontanterstatning og udbetaling uden dokumentation.\nSe også under "Totalskade"\nDer udbetales erstatning for rimelige affugtningsudgifter, inkl. det elforbrug, der medgår til affugtningen.\nDet anbefales, at skadelidte tager kontakt med et professionelt firma, som står for affugtningen og løbende foretager kontrol og fugtmåling. Skadelidtes forsikringsselskab kan ofte hjælpe med kontakten, hvis det ikke er muligt selv at finde professionel affugtning. Husk at aflæse elmåleren inden opstarten af denne.\nSom hovedregel afsluttes affugtning, når der afgives <1 l vand pr. døgn.\nAffugtning af rum\nAffugtning af ydermure med isolering\nVarighed ca. 4 måneder.\nTommelfingerregel for el-forbrug ved affugtning\n28 KwH pr. maskine pr. døgn.\nHar et forsikringsselskab lagt ud for skadelidtes udgifter til affugtning, indtræder selskabet i skadelidtes sted i forbindelse med erstatningsudbetalingen. Dette betyder, at denne del af erstatningen udbetales til forsikringsselskabet.\nSe også "Erstatning"\nDer ydes erstatning for skader på afgrøder.\nDer ydes erstatning for følgende:\nUdsæd og afgrøder på rod.\nErstattes med beløb svarende til indkøbsprisen for tilsvarende på skadetidspunktet samt udgifter til nødvendig jordbehandling.\nUdlæg (efterfølgende såning af græs).\nDækkes med udgifter til frø og såning og den derved nødvendige jordbehandling.\nRensning af areal nævnt under pkt. 2.\nRimelige omkostninger til rensning areal for evt. drivtømmer, tang, sten m.v., så markbehandling er mulig.\nBegrænsning af skader på afgrøder.\nOmkostninger til bortskaffelse (bortpumpning) af vand.\nBlivende skade på afgrøder.\nVurderes og opmåles og areal opgøres (= antal ha).\nFølgende vurderes som indirekte skade og er dermed ikke dækket:\nDriftstab ved såning med anden afgrøde, fx giver såning med vårsæd mindre udbytte end såning med vintersæd.\nNedsat udbytte grundet øget saltindhold i jorden og/eller forøget jordfugt grundet tilstoppet dræn.\nBortskyllet jord eller skader på markdiger.\nFølgende er ikke dækket af andre grunde:\nHegn, mark led, eller andet på marken og dennes afgrænsning, såfremt dette ikke er omfattet af brandforsikringen (som regel er det kun skader på afgrøder, der er omfattet af brandforsikringen)\nStormrådet har fastlagt afskrivninger i vejledende afskrivningstabeller.\nAfskrivning i stormflodsordningen\nTæpper og nålefilt\nKedler, varmevekslere- og beholdere, olie-og gasfyr\nHårde hvidevarer og eldrevne genstande\nAlmindelige elektriske apparater\nEldrevne køkkenmaskiner, el-artikler til almindelig pleje, elektroniske hobbyværktøj, hårde hvidevarer og andre elektriske genstande til brug i hjemmet (alarmer, støvsugere, telefoner, tv, musikafspillere, højtalere)\nSærligt elektriske apparater\nComputere inkl. tilbehør, så som skærm, tastatur, modem, web-cam, mus, standard programmer, ekstern harddisk m.v., printere, mobiltelefoner, elektroniske musikinstrumenter, walkie-talkier, film og lignende og radioamatørudstyr\nMøbler, porcelæn mv.\nErstatning for skader på fast ejendom og løsøre forårsaget af stormflod og oversvømmelse fra vandløb og søer opgøres som udgangspunkt i overensstemmelse med almindeligt anvendte principper i forsikringsbranchen, enten til nyværdi eller dagsværdi. Ved nyværdi foretages afskrivninger efter en konkret bedømmelse , herunder ved hjælp af Stormrådets afskrivningstabeller. Tabellerne er opstillet med en forventet værdiforringelse i relation til genstandens alder. Hvis en genstand ikke omfattes af en afskrivningstabel, opgøres skaden på denne som udgangspunkt til nyværdi. Der er dog visse undtagelser f.s.v.a. fast ejendom (helårsbeboelse), privat løsøre mere end 2 år gammelt samt erhvervsløsøre, jf. § 4 i bekendtgørelse om erstatning for skader forårsaget af stormflod og oversvømmelse fra vandløb og søer.\nSpørgsmål vedrørende afskrivninger skal rettes til forsikringsselskabet.\nSe også "Værdiforringelse", "Udsat miljø", "Erstatning" og "Afskrivning"\nHvis en virksomhed har tegnet en all risk forsikring med stormflods- og/eller oversvømmelsesdækning, kan der undtagelsesvis ydes erstatning for selvrisikoen på denne. Erstatningsmuligheden afhænger bl.a. af størrelsen af selvrisikoen på all risk forsikringen.\nSe også "Andre forsikringer".\nDer ydes ikke erstatning for anløbsbroer. Det fremgår af negativlisten, jf. stormflodslovens § 4, stk. 2, nr. 8.\nAnmeldelse af skader efter oversvømmelse\nSkader forårsaget af oversvømmelse fra et vandløb eller en sø, skal anmeldes til det forsikringsselskab, hvor der er tegnet en brandforsikring. Anmeldelse skal ske elektronisk via Stormbasen. I tilfælde af at du har skader på både hus og indbo, og hvis dit hus er brandforsikret i ét selskab og dit indbo i et andet, skal du anmelde skaden til det selskab, hvor dit hus er brandforsikret. Forsikringsselskabet undersøger, om skaden er omfattet af den almindelige forsikring, da det er en betingelse for at få erstatning fra Stormrådet, at skaderne ikke er omfattet af en almindelig forsikring.\nHvis skaden ikke er omfattet af den almindelige forsikring, behandler forsikringsselskabet anmeldelsen som en oversvømmelsesskade.\nAnmeldelsen skal ske senest 2 måneder efter, at oversvømmelsen er sket.\nDu kan læse mere om mulighederne for at få erstatning efter oversvømmelse under "Sådan får du erstatning ved oversvømmelse”.\nAnmeldelse af skader efter stormflod\nSkader forårsaget af stormflod skal anmeldes til det forsikringsselskab, hvor der er tegnet en brandforsikring. Anmeldelse skal ske elektronisk via Stormbasen. I tilfælde af at du har skader på både hus og indbo, og hvis dit hus er brandforsikret i ét selskab og dit indbo i et andet, skal du anmelde skaden til det selskab, hvor dit hus er brandforsikret. Forsikringsselskabet undersøger, om skaden er omfattet af den almindelige forsikring, da det er en betingelse for at få erstatning fra Stormrådet, at skaderne ikke er omfattet af en almindelig forsikring.\nHvis skaden ikke er omfattet af den almindelige forsikring, behandler forsikringsselskabet anmeldelsen som en stormflodsskade.\nAnmeldelsen skal ske senest 2 måneder efter, at stormfloden er erklæret af Stormrådet.\nDu kan læse mere om mulighederne for at få erstatning efter oversvømmelse under "Sådan får du erstatning ved stormflod”.\nVed skader på fast ejendom efter stormflod eller oversvømmelse fra vandløb eller søer, bliver det registreret, at der har været en skade på ejendommen, når forsikringsselskabet har truffet afgørelse om erstatning og påbegyndt udbetaling heraf. Registrering sker på alle bygninger, der dækkes af policen.\nMan kan helt frem til første udbetaling af erstatning trække sin anmeldelse tilbage, uden at der sker registrering i BBR.\nRegistrering kan ses på BBR-meddelelsen eller på www.ois.dk (eksternt link).\nSe også "Selvrisiko".\nBedding og beddingspor\nDer ydes ikke erstatning for skader på bedding (det fundament skroget bygges på i en skibsbygning) og bedingspor. Det skyldes, at havne- og kajanlæg er undtaget fra erstatning i negativlisten i stormflodslovens § 4, stk. 2, nr. 8.\nSe "Brandforsikring" og "Negativlisten".\nBegrænsning af skader\nEn skade skal altid begrænses. Der gælder en såkaldt skadesbegrænsningspligt. Erstatningen kan nedsættes eller helt bortfalde i de tilfælde, hvor skadelidte ikke har foretaget foranstaltninger, som efter forholdene var rimelige for at afværge eller begrænse den indtrufne skade. Dette fremgår af stormflodslovens § 7, nr. 4.\nSkadesbegrænsning ved stormflod og ved oversvømmelse fra vandløb eller søer omfatter bl.a. fjernelse af vand fra ramte bygninger og igangsætning af affugtning.\nSkadelidte kan søge yderligere vejledning om skadesbegrænsning hos sit forsikringsselskab.\nSe "Affugtning", "Skadelidtes pligter", "Følgeskader", "Nedsat erstatning", "Timeløn" og "Opmagasinering og opbevaring".\nBeskatning af eget arbejde\nEget arbejde beskattes ikke. Eget arbejde er i hovedsagen rengøring og oprydning efter stormflod og efter oversvømmelse fra vandløb og søer.\nSe "Eget arbejde".\nBil uden nummerplade\nDer ydes ikke erstatning for skader på biler, som står på et salgsområde uden nummerplade. Det skyldes, at det er muligt at tegne forhandler/værkstedsforsikringer, som dækker skader fra stormflod og oversvømmelse fra sø og vandløb.\nSe også "Motorkøretøj" og "Andre forsikringer".\nDer ydes ikke erstatning for skader på bolværk, da det er undtaget erstatning efter negativlisten i stormflodslovens § 4, stk. 2, nr. 8 (havne- og kajanlæg).\nSe "Bro" og "Negativlisten".\nEn af betingelserne for at få erstatning fra stormflods- og oversvømmelsespuljen er, at det beskadigede er omfattet af en afgiftspligtig brandforsikring.\nDer ydes ikke erstatning for skader på broer, herunder anløbsbroer og bådebroer, da disse er undtaget fra erstatning i negativlisten i stormflodslovens § 4, stk. 2, nr. 8.\nDer ydes ikke erstatning for skader på brovægte, fordi brovægte sidestilles med erhvervsløsøre, som er placeret i rum under terræn, hvilket er undtaget fra erstatning i negativlisten i stormflodslovens § 4, stk. 2, nr. 3. Det er kun privat løsøre i rum under terræn, som er godkendt til og aktuelt anvendes som beboelse, der dækkes efter stormflodsloven.\nSe "Løsøre", "Negativlisten" og "Kælder og rum under terræn".\nByggeledelse er en indirekte omkostning, der i udgangspunktet ikke er dækket af stormflods- og oversvømmelsesordningen. Der kan dog være situationer, hvor det vil være nødvendigt at tilknytte en byggeleder (koordinator) i forbindelse med udbedring af skader efter stormflod og oversvømmelse fra vandløb og søer. Dette kan fx være i situationer med mange forskellige håndværkere på den konkrete udbedringsopgave. Det er op til taksator at vurdere, om det i den konkrete situation er nødvendigt for opgavens udførelse at tilknytte en byggeleder (koordinator). Ved totalentrepriser er det almindeligt, at hovedentreprenøren stiller med en byggeleder.\nOm det er nødvendigt at tilknytte en byggeleder, vil altid være en konkret vurdering. I vurderingen heraf indgår bl.a. skadelidtes overblik over byggeopgaven, opgavens omfang, antal entrepriser m.v.\nHver bygningsdel opgøres for sig. Materialer og arbejdstimer specificeres i taksators rapport. Skader på bygningsdele i ejendomme til helårsbeboelse og fritidshuse opgøres efter stormflodsloven til nyværdi, med fradrag i medfør af Stormrådets afskrivningspraksis, herunder eventuelle vejledende afskrivningstabeller, med mindre ejendommen inden skadens indtræden var værdiforringet med mere end 50 % af nyværdien. Ved værdiforringelse med mere end 50 % af nyværdien, f.eks. på grund af slid, alder eller andre omstændigheder, ydes der erstatning til dagsværdi. Værdiforringelsen vurderes i denne sammenhæng på grundlag af den tilstand, det beskadigede var i umiddelbart inden skaden, som følge af almindelig brug, vejrets påvirkning og evt. andre individuelle omstændigheder, f.eks. ikke-intakte bygningsdele, og ikke på baggrund af afskrivningstabeller.\nSkader på bygningsdele i erhvervsejendomme opgøres til nyværdi, med mindre ejendommen inden skadens indtræden var værdiforringet med mere end 30 % af nyværdien. Ved værdiforringelse med mere end 30 % af nyværdien f.eks. på grund af slid, alder eller andre omstændigheder, ydes der forholdsmæssig erstatning.\nSe "Værdiforringelse", "Genanskaffelsesprincip", "Partiel skade" og "Løsøre".\nDer ydes ikke erstatning for både og joller, da de er undtaget fra erstatning i negativlisten i stormflodslovens § 4, stk. 2, nr. 11.\nDer ydes ikke erstatning for skader på campingvogne, trailere, campletter, containere, skurvogne og lign. samt løsøre placeret heri, da disse er undtaget fra erstatning efter negativlisten i stormflodslovens § 4, stk. 2, nr. 11. Hvis en (eller flere) containere bruges til opmagasinering af løsøre i forbindelse med oprydning og genopbygning af en ejendom efter stormflod eller oversvømmelse fra vandløb og søer, så dækkes skader dog på denne og løsøre placeret heri.\nSe "Motorkøretøj", "Negativlisten" og "Forsikringsordninger".\nStormrådet yder erstatning for skader på dyr, der opdrættes i dambrug. Dambruget skal være omfattet af en lovpligtig brandforsikring for at kunne få erstatning fra Stormrådet. Der ydes ikke erstatning for andre dyr.\nDer ydes ikke erstatning for skader på diger, kystbeskyttelse og anden form for værn mod vandet, da det er undtaget fra erstatning efter negativlisten, jf. stormflodslovens § 4, stk. 2, nr. 7. Der ydes heller ikke erstatning for fast ejendom, der ligger uden for et dige. Dette er ligeledes undtaget fra erstatning negativlisten, jf. stormflodslovens § 4, stk. 2, nr. 6.\nDer ydes erstatning for umiddelbart indtrådte skader forårsaget af stormflod eller af oversvømmelse fra vandløb og søer, jf. lov om stormflod og stormfald § 4, stk. 1.\nDette indebærer, at skaden skal indtræde på tidspunktet for stormfloden eller oversvømmelsen eller i umiddelbar forlængelse heraf. Sætningsskader, der konstateres senere, er således ikke omfattet. Der kan heller ikke ydes erstatning for senere indtrådte skader, der skyldes tæring som følge af påvirkning af salt hidrørende fra oversvømmelse.\nRent forebyggende foranstaltninger kan ikke erstattes, heller ikke selv om undladelse af at iværksætte dem kan medføre nedsættelse eller bortfald af erstatning.\nSe "Indirekte tab".\nDer ydes ikke erstatning for driftstab, da det anses som et indirekte tab. Dette er undtaget i lov om stormflod og stormfald § 4, stk. 2.\nHvis private skadelidte selv udfører rengøring og oprydning, ydes der erstatning med 80 kr. pr. time, og beløbet er ikke skattepligtigt.\nVælger skadelidte selv at udbedre skaden, omregnes håndværkertimer til egne timer med en timesats på 80 kr. Omregningen sker på baggrund af de håndværkertimer, taksator har opgjort i taksatoropgørelsen. Skadelidte får betaling for 25 % flere timer end dem, en håndværker skulle have haft for samme arbejde. Udgifter til materialer omregnes ikke, men erstattes med det beløb, som fremgår af taksatoropgørelsen.\nDa de 80 kr. i timen er mindre end den professionelle håndværkers løn, betyder omregningen, at erstatningen for udbedring af bygningsskader bliver forholdsmæssigt mindre ved eget arbejde. Arbejde, der skal udføres af en autoriseret håndværker, kan kun omregnes til eget arbejde, hvis skadelidte selv er autoriseret indenfor pågældende håndværk.\nStormrådet yder erstatning for skader på el-installationer.\nSe "Kortslutning" og "Lovliggørelsesomkostninger".\nDer ydes erstatning til rimelige eludgifter i forbindelse med affugtning og nødvendige eludgifter i forbindelse med udbedring af skaderne.\nDer ydes ikke erstatning for ekstraudgifter til elopvarmning eller lign. af den beskadigede ejendom.\nSe også "Affugtning".\nHvist det ikke er muligt at genanskaffe det beskadigede løsøre, beregnes erstatningen ud fra fremstillingsprisen for et nyt og tilsvarende produkt. Erstatningen kan dog ikke overstige, hvad det ville have kostet at genanskaffe tilsvarende løsøre.\nErstatning udbetales på baggrund af en faktura, som er udstedt af den entreprenør/håndværker m.v., der har udført arbejdet. Fakturaen udstedes til skadelidte, og den skal indeholde en specifikation af det arbejde, der er udført, og skal som minimum omfatte:\nTidspunktet for arbejdets udførelse og afslutning.\nSpecifikation af arbejdet / arbejdsydelsen.\nAngivelse af materialeforbruget.\nDerudover skal fakturaerne indeholde de af SKAT krævede oplysninger:\nEntreprenørens/håndværkerens (den registrerede virksomheds) registreringsnummer.\nEntreprenørens/håndværkerens (den registrerede virksomheds) og skadelidtes (køberens) navn og adresse.\nMængden og arten af de leverede ydelser.\nDen dato, hvor levering af ydelserne foretages eller afsluttes, eller hvor et afdragsbeløb betales, forudsat en sådan dato er fastsat og forskellig fra fakturaens udstedelsesdato.\nKravene til fakturering fremgår af § 58 i bekendtgørelse nr. 808 af 30/06/2015 (momsbekendtgørelsen).\nSe også "Udbetaling af erstatning" og "Moms".\nDer ydes som udgangspunkt ikke erstatning for flytteudgifter, da der er tale om indirekte tab. Dog kan der ydes erstatning herfor, hvis skadelidte er berettiget til genhusning og har været genhuset i perioden, jf. lov om stormflod og stormfald § 4, stk. 3.\nI tilfælde, hvor skadelidte har været genhuset i eget sommerhus, vil ordningen dække skadelidtes flytte- og opmagasineringsudgifter, men ikke andre udgifter.\nLæs mere om genhusning i eget sommerhus under ”Genhusning”.\nSe også ”Container”, ”Indirekte tab” og "Opmagasinering og opbevaring".\nFor sent anmeldt skade\nSkader, der er anmeldt senere end 2 måneder efter, skaden er indtruffet, behandles som udgangspunkt ikke.\nI tilfælde, hvor skaden er anmeldt for sent, og skadelidte kan godtgøre at være uden skyld i denne forsinkelse eller der i øvrigt foreligger berettigede, undskyldelige grunde (fx sygdom, psykisk tilstand eller lignede), kan der dispenseres fra anmeldelsesfristen.\nSe "Anmeldelse af skader efter oversvømmelse" og "Anmeldelse af skader efter stormflod".\nDer ydes ikke erstatning for forbedringer, da en erstatning ikke må stille skadelidte bedre end før skaden.\nSe også "Genanskaffelsesprincip" og "Erstatning".\nTil afgrænsning af bygning, løsøre og landbrug anvendes to fordelingsvejledninger, Fordelingsvejledning 2007 og Fordelingsvejledning - landbrug 2004, udgivet af Forsikring & Pension.\nSe "Begrænsning af skader".\nSe også på Stormrådets hjemmeside om "Varsling og forebyggelse".\nErstatning for skader forårsaget af stormflod eller af oversvømmelse fra vandløb og søer kan nedsættes eller bortfalde, hvis\nbygningen er fejlkonstrueret eller fejludført, opført i uegnede materialer eller dårligt vedligeholdt m.v.,\nbygningen er opført i strid med byggelovgivningen, servitutter eller lokalplaner,\nog disse forhold har været medvirkende årsag til, at skaden er indtruffet, eller hvor skaden af denne grund har fået et større omfang, end den ellers ville have fået.\nNedsættelse eller bortfald af erstatning kan endvidere ske, hvis\nløsøre er anbragt i de ovenfor nævnte bygninger eller på steder, hvor skadelidte i øvrigt burde påregne en særlig stor risiko for den skade, der er indtruffet,\nskadelidte før eller efter skadens indtræden har forsømt at træffe foranstaltninger, som efter forholdene var rimelige, for at afværge eller begrænse den skade, der er indtruffet, eller\nskadelidte har foretaget handlinger, som vedkommende vidste eller burde vide ville øge risikoen for den skade, som er indtruffet.\nSe lov om stormflod og stormfald, § 7.\nSe endvidere under "Nedsat erstatning".\nDer ydes erstatning for skader forårsaget af stormflod og oversvømmelse fra søer og vandløb. Disse skader fremstår som dækningsundtagelser i de fleste forsikringer.\nHvis en stormflods- eller oversvømmelsesskade konkret bliver dækket af en forsikring, fx pr. kulance ydes der ingen erstatning fra stormflods- og oversvømmelsespuljen. Det samme gælder, hvis det skadede er omfattet af en forsikring eller almindeligvis kan forsikres mod skader forårsaget af stormflod og oversvømmelse, fx bil-kasko eller visse entrepriseforsikringer.\nFor at være berettiget til erstatning skal det beskadigede været omfattet af en afgiftspligtig brandforsikring.\nSe "Brandforsikring", "Andre forsikringer", "Forsikringsordninger", "Anmeldelse af skader efter oversvømmelse" og "Anmeldelse af skader efter stormflod".\nDer gælder en forældelsesfrist på 10 år for de afgørelser, hvor skadelidte har fået tilkendt erstatning for skader efter stormflod eller oversvømmelse fra vandløb og søer. Det følger af § 5, stk. 1, nr. 3 i forældelsesloven. Regler om afbrydelse af forældelse og foreløbig afbrydelse af forældelse følger af forældelseslovens kapitel 5 og 6.\nNedenstående er eksempler på forældelsesfristernes beregning i stormflods- og oversvømmelsessager:\nSkadelidte har fået tilsagn om erstatning fra stormflods-og oversvømmelsespuljen den 1. maj 2014 på 200.000 kr. Skadelidte har på baggrund af indsendte regninger den 1. maj 2015 for udført arbejde fået udbetalt erstatning på 100.000 kr. Retskravet på resterstatningen på 100.000 kr. forældes den 1. maj 2024.\nSkadelidte har fået tilsagn om erstatning fra stormflods-og oversvømmelsespuljen den 29. marts 2013 på 200.000 kr. Skadelidte har den 29. marts 2014 indsendt regninger for udført arbejde og den 29. januar 2015 yderligere regninger på i alt 150.000 kr.\nRetskravet på resterstatningen på 50.000 kr. forældes 29. marts 2023.\nSkadelidte har fået tilsagn om erstatning fra stormflods-og oversvømmelsespuljen den 30. marts 2014 på 200.000 kr. Skadelidte har ikke indsendt regninger for udført arbejde eller rettet henvendelse til sit forsikringsselskab. Kravet forældes den 30. marts 2024.\nSkadelidte har fået tilsagn om erstatning fra stormflods-og oversvømmelsespuljen den 28. februar 2014 på 200.000 kr. Kravet forældes derfor som udgangspunkt den 28. februar 2024. Skadelidte anlægge,r efter at en klage er blevet afvist, imidlertid retssag mod Stormrådet om en højere erstatning. Sagen afsluttes med forlig. Den 10 årige forældelsesfrist afbrydes ved sagsanlægget, jf. forældelseslovens § 16, stk. 1. Der løber herefter en ny 10 årig forældelsesfrist fra den dag, der indgås forlig, jf. § 19, stk. 1, og stk. 3, i forældelsesloven.\nSkadelidte har fået tilsagn om erstatning fra stormflods-og oversvømmelsespuljen den 15. august 2013 på 200.000 kr. Skadelidte indsender regninger til forsikringsselskabet for udført arbejde den 15. december 2013 på 100.000 kr. Skadelidte kontakter forsikringsselskabet med henblik på at få oplyst forældelsesfristen for resterstatning den 15. marts 2015. Forældelsesfristen for skadelidtes retskrav på erstatning på 100.000 kr. forældes den 15. august 2023. Det er uden betydning for forældelsesfristen, at skadelidte henvender sig til forsikringsselskabet.\nDer ydes erstatning for madvarer i køleskab eller i fryser, som har været i direkte kontakt med udefrakommende vand i forbindelse med en stormflods- eller oversvømmelsesskade.\nDer ydes derimod ikke erstatning, hvis skaden skyldes en kortslutning eller strømafbrydelse, og madvarerne af den grund er fordærvet eller på anden måde ødelagt.\nSe "Senere skader", "Umiddelbart indtrådt skade" og "Indirekte tab".\nDer ydes ikke erstatning for skader på havne- og kajanlæg. Dette fremgår af negativlisten i stormflodslovens § 4, stk. 2, nr. 8.\nErstatning ydes for skader på bygninger på en havn samt på løsøre på et havneareal, bortset fra når det er placeret på havne- eller kajanlæg.\nDet ydes ikke erstatning for skader på hegn, da dette betragtes som en del af et haveanlæg. Hvis hegnet er en del af en erhvervsvirksomhed, fx en campingplads, kan der ydes erstatning, hvis det er nødvendigt for virksomhedens, herunder arealafgrænsning.\nSe også lov om stormflod og stormfald § 4, stk. 2, nr. 9.\nBortset fra dyr, der opdrættes i dambrug, fx fisk og krebs, ydes der ikke erstatning for dyr, jf. negativlisten i stormflodslovens § 4, stk. 2, nr. 15.\nSe også "Direkte tab".\nDer ydes erstatning for skader på hårde hvidevarer.\nEr de beskadigede hårde hvidevarer installeret i en kælder eller andet rum under terræn, kan der ydes erstatning, hvis de tilhører ejendommens ejer, er installeret og naturligt indgår som en integreret del af bygningen samt er omfattet af en brandforsikring.\nHvis beskadigede hårde hvidevarer placeret i en kælder eller rum under terræn ikke er tilsluttet eller ikke tilhører ejendommens ejer, betragtes de som løsøre og erstattes kun, hvis de er placeret i et rum, der er godkendt til og anvendes som beboelse.\nSe også "Afskrivningstabel", "Løsøre" og "Negativlisten".\nDer ydes ikke erstatning for indirekte tab. Indirekte tab er de tab, som skadelidte har efter stormflodens eller oversvømmelsens indtræden, og som hverken har en tidsmæssige sammenhæng med eller er en direkte følge af stormfloden.\nEksempelvis ydes der ikke erstatning for driftstab, huslejetab, advokatudgifter (og lignede) og renteudgifter.\nSe også "Direkte tab" og "Erstatning".\nDer ydes ikke erstatning for skader på jord. Dette fremgår af negativlisten i stormflodslovens § 4, stk. 2, nr. 4.\nVed skader på jord menes forringelse af jordens afkastningsevne (bonitet), bortskylning af jord eller forringede muligheder for råstofindvinding.\nDer ydes derfor ikke erstatning for skader på græsarealer og diger, der er udført af jord. Skader på afgrøder er derimod omfatter af stormflods- og oversvømmelsesordningen, hvis de er brandforsikret.\nSe også "Erstatning", "Negativlisten" og "Afgrøder".\nSkadelidte kan klage til Stormrådet over forsikringsselskabets afgørelser i stormflods- og oversvømmelsessager.\nDet er en betingelse, at skadelidte først skriftligt har henvendt sig til forsikringsselskabet og forsøgt at få afgørelsen ændret.\nSkadelidte kan klage ved at udfylde og indsende et klageskema til Stormrådet med relevante bilag. Klageskemaet findes på Stormrådets hjemmeside her. Stormrådet skal have modtaget klagen senest 8 uger efter, at forsikringsselskabet har truffet sin endelige afgørelse.\nDer ydes ikke erstatning for skader forårsaget af opstuvning af kloakvand, uanset om opstuvningen skyldes stormflod eller ekstrem høj vandstand i vandløb eller søer. Opstuvet kloakvand vil normalt være dækket af en forsikring.\nDet er op til taksator at vurdere skadesårsagen, og herefter vil forsikringsselskabet afgøre, om skadelidte er berettiget til erstatning.\nSe også "Erstatning", "Kriterier for erstatning", "Forsikring" og "Konkurrerende skadesårsager".\nDer ydes ikke erstatning for udgifter til konsulentbistand eller advokatbistand.\nDer ydes ikke erstatning for de følgeskader, som en kortslutning medfører, fx fordærvede madvarer i køleskab eller fryser.\nSkader på selve det kortsluttede apparat erstattes, med mindre skaden er dækket af anden forsikring fx en elskade-, kortslutnings- eller elektronikforsikring.\nSe "Frostvarer", "Hårde hvidevarer", "Indirekte tab", "Strømsvigt" og "Andre forsikringer".\nKriterier for erstatning\nFor at få erstatning fra stormflods- og oversvømmelsesordningen skal følgende kriterier være opfyldt:\nVed stormflod: Stormrådet skal have erklæret stormflod i det område, hvor skaden er sket. Dette vil bl.a. fremgå at Stormrådets hjemmeside.\nVed oversvømmelse fra vandløb og søer: Stormrådet skal have godkendt en oversvømmelse som omfattet af oversvømmelsesordningen\nSkaden er ikke konkret dækket af en forsikring. Dette gælder også kulanceerstatning.\nSkaden kunne ikke i almindelighed være dækket af en forsikring. Det vil sige, at man i de fleste forsikringsselskaber ikke kan tegne en forsikring mod stormflod og oversvømmelse på almindelige markedsvilkår.\nSkaden skal være sket i forbindelse med eller som en umiddelbar følge af stormfloden eller oversvømmelsen.\nDer skal være tegnet en gyldig brandforsikring for det beskadigede.\nDer kan herudover være andre forhold, som kan have betydning i den konkrete sag.Skader efter stormflod og oversvømmelse fra vandløb og søer anmeldes til forsikringsselskabet inden 2 måneder efter skadens opståen.\nSe også "Anmeldelse af skader efter oversvømmelse", "Anmeldelse af skader efter stormflod", "Forsikring", "Erstatning", "Skadelidtes pligter", "Oversvømmelse fra vandløb eller sø" og "Stormflod".\nKælder og rum under terræn\nDer ydes som hovedregel ikke erstatning for løsøre i kældre og i rum under terræn. Dette gælder også for løsøre anbragt i den del af et kælderrum, der er over terræn. Dog ydes der erstatning i de tilfælde, hvor kælderen eller rummet under terræn er godkendt til og aktuelt anvendes som beboelse. Der kan i disse tilfælde maksimalt ydes erstatning på 120.000 kr for ødelagt løsøre (indeksreguleret).\nI vurderingen af, om der er tale om en kælder eller rum under terræn, lægges der vægt på, om gulvniveauet i husets nederste etage ligger under det lavstliggende terræn på grunden.\nSe også "Løsøre" og "Negativlisten".\nDer ydes ikke erstatning for skader på diger, kystbeskyttelse og anden form for værn mod vandet, da disse er undtaget fra erstatning i negativlisten, stormflodslovens § 4, stk. 2, nr. 7.\nSe også "Dige", "Haveanlæg" og "Negativlisten".\nSe "Afgrøder" og "Jord".\nLøsøre defineres som "flytbare fysiske formuegenstande", d.v.s. møbler og andet indbo, maskiner, inventar og varelagre m.v.\nVed skader på løsøre skal skadelidte som udgangspunkt gemme de beskadigede genstande, så skadens omfang og værdien kan vurderes af en taksator. I særlige tilfælde kan det aftales med taksator i stedet at fremvise billeddokumentation eller fremsende kvitteringer. Særlige tilfælde omfatter f.eks. skader på fødevarer og løsøre, der er skyllet bort.\nSkadet løsøre kan normalt bortskaffes, når dette har været gennemgået og vurderet af forsikringsselskabets taksator.\nPrivat løsøre opgøres til nyværdi med mindre det er mere end 2 år gammelt. Hvis løsøre er mere end 2 år gammelt, sker der fradrag i medfør af Stormrådets afskrivningspraksis.\nErhvervsløsøre opgøres på følgende måde:\n- Råvarer, dagsværdien; den værdi løsøret havde inden skaden.\n- Færdigvarer, den pris man kunne have fået ved almindeligt salg inden skaden skete, med fradrag af normale omkostninger ved salg og lignende.\n- Inventar og driftsudstyr, nyværdien, hvis der sker en genanskaffelse af den enkelte ting, ellers dagsværdien.\n- Genfremstilling af originale modeller/tabte data, fremstillingspriser.\nSe også "Afskrivning", "Bygningsdele", "Fordelingsvejledning", "Manglende dokumentation" og "Skadelidtes pligter".\nDer ydes erstatning for ekstra byggeomkostninger (lovliggørelsesomkostninger) på op til 1 mio. kr. (indeksreguleret), hvis disse er nødvendige for at opfylde de krav, som stilles af byggemyndigheder i henhold til byggelovgivningen, når en beskadiget bygning skal genopføres eller repareres. Erstatning for ekstra byggeomkostninger ydes dog kun, hvis\nudgifterne vedrører de dele af bygningen, der er beskadiget og bliver erstattet efter reglerne i denne lov,\ndet ikke er muligt at opnå dispensation fra reglerne i byggelovgivningen,\nbyggemyndigheden ikke har eller kunne have stillet krav om lovliggørelse inden skadens opståen,\nudgiften ikke skyldes mangelfuld vedligeholdelse og\ngenopførelse eller reparation finder sted.\nNye krav i en lokalplan er ikke omfattet, ligesom krav ifølge miljølovgivningen heller ikke er omfattet.\nLovliggørelsesomkostninger kan fx være krav om tegninger til en ny bygning ved totalskade eller lovliggørelse af gamle elinstallationer ved skade på disse.\nHvis en lovliggørelse medfører, at der sker en forbedring (værdiforøgelse), skal erstatningen nedsættes med værdien af forbedringen.\nSe også "Forbedringer".\nDer ydes som udgangspunkt erstatning for malerarbejde ved udbedring af skade op til nærmeste naturlige afgrænsning, fx hjørne, niveauspring eller materialeskift.\nHvis udbedring af en skade medfører en forbedring, vil erstatningen blive nedsat med forbedringens værdi.\nSe også "Indirekte tab" og "Umiddelbart indtrådt skade".\nManglende dokumentation for økonomisk tab\nDet påhviler skadelidte at dokumentere sit tab som følge af stormflod eller oversvømmelse fra vandløb eller sø. Skadelidte skal enten gemme de beskadigede genstande, fremvise billeddokumentation eller fremsende kvitteringer. På den måde kan der også foretages en mere korrekt vurdering af skadens værdi og omfang.\nForsikringsselskabet skal afvise tab, som ikke kan dokumenteres.\nSe også "Løsøre", "Taksering af skader efter stormflod og oversvømmelse" og "Skade på genstande uden økonomisk værdi".\nDer gælder en generel pligt for skadelidte til at begrænse skaden. Erstatningen kan derfor nedsættes eller helt bortfalde i de tilfælde, hvor skadelidte ikke har forsøgt at begrænse skaden. Dette er fx tilfældet, hvis skadelidte ved eller burde vide, at der er sket en oversvømmelse på vedkommendes ejendom, men intet har foretaget sig for at forhindre dette eller forhindre, at skaden er blevet større. Her er typisk tale om manglende bortpumpning af vand og affugtning/udtørring i bygning. Det kan også være tilfældet, hvor skadelidte kunne have begrænset skaden ved at fjerne løsøregenstande fra gulvet.\nSe også "Skadelidtes pligter" og "Nedsat erstatning".\nMiddeltidshændelsen er den vandstand, der statistisk set forventes at indtræffe inden for en vis tidsperiode. Middeltidshændelsen (MT-vandstand) bruges ved vurderingen af, om der skal erklæres stormflod, eller om en oversvømmelse fra et vandløb eller en sø er omfattet af oversvømmelsesordningen.\nStormflod og oversvømmelse fra et vandløb eller en sø skal for at være omfattet af lov om stormflod og stormfald have en middeltidsværdi på 20 år. D.v.s. at det er en hændelse, der statistisk set indtræffer sjældnere end hvert 20. år, i et givet område. Afgørelse af, om der skal erklæres stormflod, træffes af Stormrådet på baggrund af udtalelser fra Kystdirektoratet og DMI.\nDefinitionen af stormflod og oversvømmelse fra vandløb eller sø betyder, at en hændelse der statistisk indtræffer hvert 19. år ikke er omfattet af stormflods- og oversvømmelsesordningen, mens en hændelse der statistisk indtræffer hvert 21. år vil være omfattet.\nSe også "Stormflod" og "Oversvømmelse fra vandløb eller sø".\nDer ydes ikke erstatning for skade på moler, fordi disse er undtaget fra erstatning i negativlisten i stormflodslovens § 4, stk. 2, nr. 7.\nSe "Bro", "Dige", "Kystsikring" og "Negativlisten".\nMolio Prisdata (V og S prisdata)\nMolio Prisdata (V & S prisdata) kan bruges af taksator til opgørelse af erstatning samt beregning af værdiforringelse af det beskadigede.\nMolio Prisdata (V & S prisdata) revideres én gang årligt med de seneste prisændringer og opdateringer af materialer, arbejdsløn og materielleje. Bemærk, at Molio Prisdata (V og S prisdata) ikke er tilgængelig uden betaling.\nErstatning på private bygninger og løsøre opgøres inkl. moms.\nErstatning på fat ejendom eller løsøre, der tilhører virksomheder registreret i CVR (Centrale Virksomheds Register), opgøres ekskl. moms.\nI de tilfælde, hvor en virksomhed er delvis momsregistreret, opgøres erstatningen med afsæt i den procentuelle momssats.\nSe også "Erstatning".\nDer ydes ikke erstatning for skader på motorkøretøjer. Det skyldes, at det i almindelighed er muligt at tegne kaskoforsikring, der dækker skader forårsaget af stormflod og oversvømmelse.\nI de tilfælde, hvor en konkret kaskoforsikring ikke omfatter skader forårsaget af stormflod eller oversvømmelse fra vandløb og søer, er der heller ikke mulighed for erstatning, da det er muligt at tegne en kaskoforsikring, som medtager dækningen, i et andet forsikringsselskab.\nSe også "Campingvogn", "Traktor", "Truck", "Trailer" og "Forsikringsordninger".\nI visse tilfælde kan erstatningen nedsættes eller helt bortfalde. Det gælder, hvis\nbygningen er opført i strid med byggelovgivningen, servitutter eller lokalplaner, eller bygningens forkerte konstruktion eller udførelse, uegnede materialer, dårlige vedligeholdelse eller et manglende tilsyn er medvirkende årsag til, at skaden er indtruffet, eller hvor skaden af denne grund har fået et større omfang, end den ellers ville have fået,\nløsøre er på steder, hvor skadelidte burde påregne en særlig stor risiko for den skade, der er indtruffet,\nNedsat erstatning er nærmere reguleret i stormflodslovens § 7.\nSe også "Forkert konstruktion" og "Skadelidtes pligter".\nNedstyrtning af klint eller skrænt\nDer ydes ikke erstatning for skader forvoldt af en nedstyrtet klint eller skrænt. Det følger af lov om stormflod og stormfald, at skader skal være direkte forårsaget af stormflod eller oversvømmelse, jf. lovens § 4, stk. 1. Skader forårsaget af en nedstyrtet klint eller skrænt vurderes som et indirekte tab, der ikke kan ydes erstatning for, jf. lov om stormflod og stormfald § 4, stk. 2.\nSe stormrådets afgørelse fra den 17. juni 2014 og afgørelse fra den 5. september 2014.\nSe også "Indirekte tab".\nNytteværdien er den værdi, en genstand kan have for en given person.\nTaksator tager hensyn til nytteværdien ved opgørelsen af skaden.\nForsikringsselskabet træffer afgørelse om, hvorvidt nytteværdien er nedsat. Her lægges vægt på, hvilken nytte skadelidte kunne have haft, og hvor længe skadelidte kunne have benyttet genstanden, hvis stormfloden eller oversvømmelsen ikke var indtrådt.\nSe også "Taksering af skader" og "Værdiforringelse".\nDer ydes erstatning for omkostninger til opmagasinering af ikke-skadet indbo, hvis dette er nødvendigt for at udbedring af skader kan finde sted. Der er tale om en eksplicit undtagelse fra hovedreglen om, at der ikke ydes erstatning for indirekte tab.\nHvis skadelidte er genhuset, vil omkostningerne til opmagasinering og flytning af indbo være dækket inden for den samlede ramme på maksimalt 12.000 kr. pr. måned (indeksreguleret).\nHvis skadelidte ikke er genhuset, kan der dækkes omkostninger til opmagasinering op til 3.000 kr. pr. måned (indeksreguleret).\nSe også "Indirekte tab" og "Genhusning".\nOpstuvning af kloakvand\nDer ydes ikke erstatning for skader, som er forårsaget af opstuvet kloakvand. Dette betragtes som en indirekte skade og er ofte dækket af en forsikring.\nI særlige tilfælde kan der være tale om skader efter, at opstigende vand fra kloakken og havvand eller vand fra et vandløb eller en sø er blandet sammen, en såkladt konkurrerende skadesårsag. Sådanne skader kan efter en konkret vurdering erstattes, enten af forsikringsselskabet (hvis skader efter opstuvet kloakvand i øvrigt er dækket under forsikringspolicen) eller af stormflods- og oversvømmelsespuljen, hvis skader p.g.a. oversvømmelse fra hav, vandløb eller sø er omfattet af stormflodsloven og den konkurrerende skade ikke er omfattet af en forsikring). Det er op til taksator at vurdere, hvad årsagen til skaden har været.\nSe "Kloakvand", "Inddirekte tab", "Direkte tab" og "Konkurrerende skadesårsager".\nOverdragelse af erstatning\nDet er muligt at overdrage erstatning til en anden . Dette kaldes også transport. Forsikringsselskabet skal modtage en skriftlig erklæring fra skadelidte, hvor det skal fremgå, at erstatningen kan udbetales til en anden end skadelidte.\nSkadelidte kan i forbindelse med salg af sin ejendom videreoverdrage sin ret til erstatning. Det er dog en betingelse, at dette fremgår af købsaftalen eller anden lignende aftale.\nOversvømmelse fra vandløb eller sø\nVed oversvømmelse fra vandløb og søer forstås en oversvømmelse som følge af ekstremt høj vandstand, der forventes statistisk at ville indtræffe sjældnere end hvert 20 år.\nStormrådet træffer afgørelse om, hvorvidt der har været oversvømmelse fra vandløb og sø på baggrund af en konkret anmeldelse. Det betyder, at en skade skal anmeldes, før det er muligt at afgøre, om det skadede i den enkelte sag er berettiget til erstatning. Afgørelsen træffes af Stormrådet efter udtalelse fra Miljøstyrelsen. Afgør Stormrådet, at en skade er berettiget til erstatning, viderebehandles sagen af det forsikringsselskab, hvor det skadede er brandforsikret. Forsikringsselskabet afgør også størrelsen af en evt. erstatning.\nStormrådet kan anmode Miljøstyrelsen om umiddelbare vurderinger af, om der er sandsynlighed for, at voldsomme regnhændelser har medført oversvømmelser, der kan være omfattet af oversvømmelsesordningen. Dette sker, når en regnhændelse har givet mere end 50 mm nedbør på et døgn et eller flere steder i landet. Miljøstyrelsens umiddelbare vurderinger offentliggøres på Stormrådets hjemmeside. En umiddelbar vurdering giver ikke i sig selv adgang til erstatning fra oversvømmelsesordningen. Den kan derimod hjælpe skadelidte og forsikringsselskabet med at vurdere, om der er områder, hvor det er sandsynligt, at der er sket skader på grund af oversvømmelser fra vandløb og søer.\nLæs mere om oversvømmelse fra vandløb og sø under "Anmeldelse af skader efter oversvømmelse".\nOm oversvømmelser fra havet se "Stormflod".\nSe også "Regn og regnvand".\nDer ydes erstatning til den, der lider tab ved, at en given ting forringes eller går til grunde, herunder også panthavere eller andre rettighedshavere.\nSe også "Overdragelse af erstatning".\nVed partielle eller delvise skader fastsættes erstatningen til det beløb, som det vil koste at reparere den beskadigede genstand. Erstatningen kan ikke overstige genanskaffelsesværdien.\nRegn og regnvand\nSkader forårsaget direkte af regn og regnvand (overfladisk afstrømning) er ikke omfattet af stormflodsloven.\nKraftig eller vedvarende regn kan dog bevirke, at der opstår ekstrem vandstand i et vandløb eller en sø, og at der indtræffer en oversvømmelse som følge heraf. Sådanne skader er omfattet af loven, hvis der er tale om en hændelse, der indtræffer sjældnere end hvert 20. år.\nSe også "Oversvømmelse fra vandløb og sø".\nDer ydes ikke erstatning for renteudgifter i forbindelse med låntagning til udbedring af stormflods- og oversvømmelsesskader. Sådanne renteudgifter anses som et indirekte tab.\nSe også "Indirekte tab" og "Udbetaling af erstatning".\nRustdannelse anses normalt som en indirekte skade, da den typisk opstår senere end det tidspunkt, hvor vandet rammer. Der kan dog i helt særlige tilfælde ydes erstatning for skader efter stormflod eller oversvømmelse på genstande, som udvikler rust. Det drejer sig fx om brændeovne, hvor rustdannelsen må anses at være sket hurtigt, og den har bevirket funktionssvigt.\nDer ydes normalt ikke erstatning for sætningsskader, da der ikke er tale om en umiddelbart indtrådt skade, jf. lov om stormflod og stormfald § 4, stk. 1 og stk. 2.\nSe også "Direkte tab" og "Indirekte tab".\nSalg af ejendom med skader fra stormflod eller oversvømmelse\nRetten til erstatning for udbedring af stormflodsskader følger ejendommen. Det betyder, at det ved salg af en ejendom på visse betingelser er muligt at overdrage retten til erstatning til en ny ejer.\nSpørgsmål om salg af ejendom med udbedrede skader efter stormflod skal rettes til forsikringsselskabet.\nSe også "Udbetaling af erstatning" og "Overdragelse af erstatning".\nSekretariat for Stormrådet\nDen daglige administration af stormflods- og oversvømmelsesordningen varetages af Stormrådet med bistand fra et sekretariat, der er en del af Konkurrence- og Forbrugerstyrelsen.\nSekretariatet forbereder endvidere Stormrådets afgørelser i klagesager og tilsynssager.\nSe også "Stormrådet" og "Klage".\nEn af betingelserne for at få erstatning fra stormflods- og oversvømmelsespuljen er, at selve skaden er omfattet af en afgiftspligtig brandforsikring.\nDa en selvforsikret ikke har tegnet den afgiftspligtige brandforsikring, er det ikke er muligt at få erstatning fra stormflods- og oversvømmelsespuljen.\nSe også "Brandforsikring".\nDer ydes kun erstatning for umiddelbart indtrådte skader. Dette indebærer, at skaden skal ske på selve stormflods- eller oversvømmelsestidspunktet eller i umiddelbar forlængelse heraf for at kunne opnå erstatning.\nDet afgørende er, hvornår skaden indtræfferr, og ikke hvornår den kan konstateres.\nI tilfælde, hvor skadernes omfang er større end først antaget, skal skadelidte kontakte forsikringsselskabet, som vil tage stilling til, om der er belæg for yderligere erstatning samt det videre forløb i sagen, herunder om skaden skal gentakseres.\nSe også "Følgeskader", "Indirekte tab" og "Direkte tab".\nSkadelidte er den person eller virksomhed, som har lidt skade.\nI forbindelse med stormflod eller oversvømmelse fra vandløb og søer er der typisk tale om den person eller virksomhed, som ejer det, som er blevet skadet af vandet.\nDet er skadelidte, som i udgangspunktet er berettiget til at modtage den eventuelle erstatning efter en stormflod eller oversvømmelse. Retten til erstatning kan også under særlige omstændigheder, jf. stormflodslovens § 5, tilfalde rettighedshaver (fx panthavere), og kan overgå til en anden ved transport eller ved salg.\nSe også "Skadelidtes pligter" og "Pant".\nSkadelidte har pligt til at:\n- Foretage handlinger til at afværge skaden\n- Begrænse skaden (skadesbegrænsning)\n- Opbevare skadet løsøre og skadede bygningsdele\nHvad kan man gøre for at afværge skaden\nIfølge stormflodslovens § 7, nr. 4, skal skadelidte foretage "foranstaltninger, som efter forholdende var rimelige for at afværge eller begrænse skaden".\n- Flytte løsøre (herunder møbler) til dele af bygningen, hvor skaden på løsøret bliver mindst mulig.\n- Forhindre vandet i at trænge ind i bygningen ved at lukke døre, vinduer, spjæld mv.\n- Tilkalde assistance, fx fra det lokale beredskab i det omfang, der er behov for det.\nHvis det er muligt, kan der gøres brug af sandsække eller andre barrierer til at holde vandet ude af bygningen. Der ydes som udgangspunkt ikke erstatning for forebyggende foranstaltninger som eksempelvis udgifter til sikring af bygning eller flytning af løsøre.\nEfter skaden er sket, har skadelidte pligt til at begrænse skaden. Dette er nødvendigt både for muligheden for at få erstatning og for at undgå følgeskader. Der ydes ikke erstatning for følgeskader. Skadesbegrænsning omfatter oftest at pumpe resterende vand væk, affugte ejendommen samt at rydde op og gøre rent efter skaden, så skaden ikke forværres. Det anbefales, at skadelidte tager kontakt med et professionelt firma, som forestår affugtningen og løbende foretager kontrol og fugtmåling.\nOpbevaring af skadet løsøre og bygningsdele\nNår skaden skal gøres op, er det vigtigt at taksator kan se, hvad der er blevet skadet og i hvilket omfang. Skadelidte bør derfor opbevare skadet løsøre og bygningsdele, indtil dette har været besigtiget og vurderet af taksator.\nSkadelidte bør tage billeder af det ødelagte, hvis det er nødvendigt at renovere eller reparere ødelagte genstande, inden skaden bliver besigtiget. Er der ikke taget billeder, er det meget vanskeligt efterfølgende at dokumentere skadens omfang over for taksator.\nSe også "Skadelidte", "Følgeskader", "Affugtning" og "Begrænsning af skader".\nSkader på genstande uden økonomisk værdi\nDer ydes kun erstatning for dokumenterede, økonomiske tab.\nTaksator udarbejder en skadesopgørelse, når han har besigtiget skadestedet. Skadeopgørelsen sendes til skadelidte for godkendelse. Herefter træffer forsikringsselskabet den endelige afgørelse om erstatningens størrelse. Skadelidte har mulighed for at klage over afgørelsen til Stormrådet.\nSe "Taksering af skader", "Erstatning" og "Klage".\nSom en undtagelse til princippet om kun at dække direkte skader ydes der erstatning til private for udgifter til afrensning af skimmelsvamp, som er opstået som en direkte følge af stormflod eller oversvømmelse.\nDer ydes erstatning til den nødvendige afrensning på ramte bygninger eller bygningsdele samt løsøre, hvis afrensning er påkrævet i forbindelse med opmagasinering af dette.\nDet er op til taksator at vurdere, i hvilket omfang skimmelsvamp er opstået eller kan risikere at opstå som en direkte følgeskade efter stormflod eller oversvømmelse fra vandløb og søer. Det er ligeledes taksator, som vurderer hvilke afrensningstiltag, der er nødvendige. Taksator kan endvidere vurdere, at det kan være nødvendigt at få en uvildig rådgiver til at besigtige ejendommen som en del af taksators opgavevaretagelse.\nFristen for at anmelde skimmelsvampskade er 9 måneder efter, at der første gang er truffet afgørelse om dækning af skader efter stormflod eller oversvømmelse fra vandløb eller søer. Senere ændringer i selskabets afgørelse om erstatning forlænger ikke fristen for anmeldelse af en skade efter skimmelsvamp.\nDer ydes ikke erstatning for skader efter skybrud (overfladisk afstrømning).\nDer kan dog ydes erstatning i tilfælde, hvor skybrud har ført til en oversvømmelse fra vandløb eller sø.\nSe også "Regn og regnvand" og "Oversvømmelse fra vandløb og sø".\nStormflod er en oversvømmelse som følge af en ekstremt høj vandstand i havet. Betingelsen for at en ekstrem høj vandstand kan føre til, at der kan erklæres stormflod, er, at den statistisk indtræder sjældnere end hvert 20 år.\nStormrådet træffer afgørelse om, hvorvidt der har været stormflod i et område på et givet tidspunkt. Afgørelsen træffes efter udtalelse fra Danmarks Meteorologiske Institut og Kystdirektoratet.\nDet er forsikringsselskaberne, der behandler skader efter stormflod.\nSe også "Anmeldelse af skader efter stormflod", "Skadelidtes pligter" og "Erstatning".\nStormrådet udpeges af Erhvervsministeren og består af en uafhængig formand samt 7 medlemmer, som repræsenterer kommuner, ministerier, forsikringsselskaber og forbrugere. Rådet afholder møder efter behov.\nStormrådet fungerer som tilsyns- og klagemyndighed i forbindelse med forsikringsselskabernes behandling af stormflods- og oversvømmelsessager.\nStormrådets afgørelser kan ikke påklages til anden administrativ myndighed, men de kan indbringes for domstolene.\nDu kan læse mere om Stormrådet under "Om Stormrådet".\nSe også "Klage", "Sekretariat for Stormrådet", "Stormflod" og "Oversvømmelse fra vandløb og søer".\nDer ydes ikke erstatning for skader, som er forårsaget af strømsvigt. Dette betragtes som et indirekte tab.\nSe også "Kortslutning"og "Indirekte tab".\nForsikringsselskabet, hvor det beskadigede er brandforsikret, har ansvaret for, at der foretages taksation i sager om stormflod og oversvømmelse fra vandløb og søer.\nTaksator besigtiger skaderne og udarbejder en skadesopgørelse, som skadelidte skal underskrive, eventuelt med bemærkninger. Taksator sørger for at indsende opgørelsen til forsikringsselskabet. Forsikringselskabet gennemgår opgørelsen og træffer med udgangspunkt heri afgørelse om erstatning og dennes størrelse.\nSe også "Skadesopgørelse" og "Byggeledelse".\nDer ydes ikke erstatning for terrasser, uanset om de er integreret i en bygning eller er fritstående.\nSe herom lov om stormflod og stormfald § 4, stk. 2, nr. 9.\nSe tillige "Negativlisten" og "Haveanlæg".\nVand, der samler sig i terrænets lavninger, er ikke omfattet af oversvømmelsesordningen uanset nedbørsmængden.\nSe "Regn og regnvand".\nI tilfælde, hvor ansatte i en virksomhed har brugt tid på oprydning og rengøring efter stormflod og oversvømmelse, erstattes timelønnen (nettolønnen inkl. sociale ydelser) for de pågældende medarbejderes arbejdsindsats.\nDer sker ikke identifikation mellem skadelidte og skadelidtes erhvervsvirksomhed. D.v.s. i tilfælde, hvor skadelidte og håndværkeren, som udfører håndværksarbejdet, er samme person, fastsættes erstatning efter de normale regler - enten som "eget arbejde" eller efter normale håndværkspriser.\nSe også "Eget arbejde".\nDet er muligt at få sin ejendom erklæret totalskadet op modtage totalskadeerstatning (restværdierstatning). Det vil sige, at man kan få opført en helt ny ejendom i stedet for den, som er blevet beskadiget. Det kræver dog, nedenstående betingelser er opfyldt:\nSkadesprocenten overstiger 50 % af bygningens nyværdi. 50,0 % er således ikke nok. Skadesprocenten beregnes alene af de beskadigede bygningsdele. Skadesprocenten beregnes som den opgjorte skades procentmæssige andel af den samlede beregnede udgift til opførelse af en ny, tilsvarende bygning. Værdien af anvendelige materialer fra ikke-beskadigede dele af ejendommen, som skadelidte vælger at beholde, fradrages i totalskadeerstatningen.\nDer ydes ikke erstatning for skade på trailere, da trailere, campingvogne, campletter, containere, bortset fra containere til opmagasinering af løsøre i forbindelse med oprydning og genopbygning af en ejendom efter stormflod eller oversvømmelse fra vandløb og søer, skurvogne og lign. samt løsøre placeret heri er undtaget fra erstatning i negativlisten i stormflodslovens § 4, stk. 2, nr. 11.\nSe "Andre forsikringer" og "Negativlisten".\nDer kan ydes erstatning for skader på en traktor, hvis den anvendes som et arbejdsredskab og dermed betragtes som erhvervsløsøre. Det kræves dog, at traktoren er omfattet af en afgiftspligtig brandforsikring.\nSe også "Brandforsikring" og "Løsøre".\nDer ydes erstatning for skader på trucks, hvis den anvendes som et arbejdsredskab og dermed betragtes som erhvervsløsøre.\nDet kræver dog, at den er omfattet af en afgiftspligtig brandforsikring.\nDer kan ydes erstatning for umiddelbart indtrådte skader på træer. Det betyder, at træerne skal knække, skylles bort eller på anden måde skades umiddelbart i forbindelse med og på grund af oversvømmelsen, hvis de skal kunne erstattes.\nHvis skaden på træer først indtræder på et senere tidspunkt, og det fx er længere tids oversvømmelse eller saltoptagelse gennem rodnettet, som er årsag til skaden, ydes der ikke erstatning herfor, da dette betragtes som en indirekte skade.\nSe også "Umiddelbart indtrådt skade" og "Indirekte tab".\nUdbetaling af erstatning for skader på bygninger sker, når skadelidte har indsendt dokumentation til forsikringsselskabet for udført arbejde (f.eks. kopi af regninger fra håndværkere).\nErstatning for løsøre (indbo, møbler osv.) kan udbetales straks, når forsikringsselskabet har truffet afgørelse om erstatning og erstatningens størrelse.\nDen beregnede selvrisiko fratrækkes løbende.\nSe også "Erstatning" og "Selvrisiko".\nDet er muligt at få udbetalt erstatning for skader på fast ejendom uden dokumentation for skadesudbedring.\nForsikringsselskaberne kan udbetale erstatning for skader på fast ejendom uden dokumentation, når følgende betingelser er opfyldt:\n- Den enkelte entreprisekategori (fx som maler- eller tømrerpost) må ikke overstige 40.000 inkl. moms.\n- Der kan maksimalt udbetales entrepriseposter uden dokumentation op til 80.000 kr.\n- Erstatningen skal anvendes til udbedring af skaden eller vedrøre skadelidtes forbrugte tid på eget arbejde, herunder oprydning og rengøring m.v.\nSe også "Eget arbejde", "Selvrisiko", "Pant", "Renter" og "Faktura".\nUden for stormflodsområde\nStormrådet træffer afgørelse om og hvor, der er indtrådt stormflod på et givent tidspunkt.\nStormrådet informerer om dette på rådets hjemmeside www.stormraadet.dk, så snart afgørelsen er truffet.\nDer ydes kun erstatning for skader, der er sket i områder, som er omfattet af Stormrådets afgørelse.\nSe også "Stormflod" og "Stormrådet".\nBeregning af levetiden på bygningsdele udarbejdes bl.a. på baggrund af, hvilket miljø bygningen befinder sig i. Er bygningen placeret i et særligt udsat miljø, kan forsikringsselskabet forhøje værdiforringelsen som følge af nedsat levetid.\nVærdiforringelse beregnes af taksator.\nSe også "Værdiforringelse".\nSe også "Begrænsning af skader" og "Skadelidtes pligter".\nErstatningen kan nedsættes eller helt bortfalde, hvis bygningens forkerte konstruktion, udførelse eller uegnede materialer, dårlige vedligeholdelse eller manglende tilsyn har været en medvirkende årsag til skaden. Dette kan også være tilfældet, hvis skaden af denne grund har fået et større omfang, end den ellers ville have fået.\nSe "Nedsat erstatning".\nUmiddelbart indtrådt skade\nDer ydes kun erstatning for umiddelbart indtrådte skader forårsaget af stormflod og oversvømmelse fra vandløb og søer. Det indebærer, at skaden skal være en direkte følge af oversvømmelserne og indtræde på selve stormflods- eller oversvømmelsestidspunktet.\nDet betyder også, at der ikke ydes erstatning for skader, der opstår efterfølgende. Fx skader som skyldes tæring på grund af saltpåvirkning eller optøede frostvarer som følge af strømsvigt.\nDer ydes normalt ikke erstatning for sætningsskader, da det ikke er en umiddelbart indtrådt skade.\nDer ydes ikke erstatning til forebyggelse eller sikring af ejendommen mod kommende stormflods- og oversvømmelseshændelser.\nSe også "Skimmelsvamp", "Træer" og "Kriterier for erstatning".\nStørrelsen af tegnede forsikringer har ikke betydning for, om skadelidte kan få erstatning. Erstatning fra stormflods- og oversvømmelsesordningerne forudsætter blot, at der er en gyldig, afgiftspligtig brandforsikring, og at ingen forsikring i øvrigt dækker den opståede skade.\nSe også "Brandforsikring", "Erstatning" og "Selvrisiko".\nDer ydes erstatning for skader efter oversvømmelse som følge af ekstrem vandstand i vandløb eller sø. Men ikke alle render med vand er vandløb og ikke alle ophobninger af vand kan betegnes som en sø.\nSom henholdsvis vandløb og søer betragtes:\nÅbne vandløb og søer, som er omfattet af vandløbsloven.\nRørlagte vandløb, som er omfattet af vandløbsloven, i det omfang der er konstateret en 20-års hændelse uden for den rørlagte strækning, og når det samtidig dokumenteres, at skaden stammer fra det rørlagte vandløb og ikke skyldes manglende vedligeholdelse heraf.\nSom henholdsvis vandløb og søer betragtes ikke:\nBassiner til opsamling af regnvand.\nVandløb og anlæg optaget i den kommunale spildevandsplan.\nSe også "Oversvømmelse fra vandløb eller sø".\nDet er muligt at tjekke varsler på Danmarks Meteorologiske Institut (DMI) om farligt vejr, herunder om forhøjet vandstand. Der vil være varsler flere steder på deres hjemmeside. Læs mere om brug af varsler fra DMI her (eksternt link til DMI's hjemmeside).\nDer ydes som udgangspunkt ikke erstatning for skader på vej efter stormflod eller oversvømmelse, da det ikke er muligt at brandforsikre en vej.\nI særlige tilfælde kan en vej betragtes som del af en bygning og dermed være en del af bygningens brandforsikring. I sådanne tilfælde kan der gives erstatning for skader på vej.


Tandpleje til KOL patienter - Omsorgs-, special- og socialtandpleje\nJeg skriver til jeg i kraft af mit job som hjemmesygeplejerske.\nJeg komme hos et ægtepar, som begge har KOL og som over det seneste år har haft utallige luftvejsinfektioner. Vi har som plejepersonale forsøgt at lave alle de tiltag vi kan for at forebygge de gentagne infektioner – uden den store effekt. Begge har hjælp til mundpleje, men jeg vil gerne tænke alle aspekter ind her og beder derfor om Jeres hjælp.\nDe anvender alm. tandpasta til de resterende tænder samt sterodent til proteserne. Jeg tænker umiddelbart at det er en god ide at skolde tandbørster + beholder til proteserne dagligt. Jeg har desuden læst om et forsøg fra lungemedicinsk afd. i Aalborg, hvor man har halveret antallet af lungeinfektioner ved at patienterne har mundskyllet med klorhexidin – er den en god ide?\nHar I forslag til andre tiltag?\nDet lyder som om du/I allerede gør rigtigt mange tiltag ift. den forebyggende mundpleje. De mange luftvejrinfektioner du beskriver, behøver ikke nødvendigvis at have relation til utilstrækkelig mund- eller protesepleje, men kan bestemt have det og når ægteparret nu er i risikogruppen, er det rigtig godt at der for fuld fokus på en effektiv daglig mundpleje. Jeg har ikke kendskab til den undersøgelse vedr. KOL og skylning med klorhexidin du refererer til, men jeg syntes det virker som et godt initiativ, når nu det ægtepar som du beskriver netop er så ”udsatte” som de er. Jeg kunne tænke mig at høre om det har haft en effekt, så du må meget gerne skrive til os igen hvordan det er gået med jeres lille ”forsøg”. Det er ikke skadeligt at skylle med klorhexidin (gerne 30 sekunder minimum). Herudover må I også gerne supplerer proteseplejen med også at børste proteserne med en protesebørste inden de ligges rene i et bæger natten over. Ægteparret bør ikke sove med proteserne i munden om natten.\nTandplejer Johan Poulsen


TNS | Goddag, vi ringer fra…\nGoddag, vi ringer fra…\nDette er en sætning, som langt de fleste danskere på et eller andet tidspunkt har truffet bekendtskab med.\nTNS Gallup kontakter hver dag mere end 2000 danskere enten i deres hjem, på gaden eller på jobbet. De svar du giver, er det råstof vores analyser er baseret på - og det er vi taknemmelige for.\nVi har samlet information om vore undersøgelser, vore paneler og andet, der kan være nyttigt at vide, når man har været i kontakt med os.\nDu finder blandt andet svar på de mest almindeligt stillede spørgsmål, en oversigt og samlet medlemsadgang til vore web-paneler samt offentliggørelse af vinderne på en række af vores undersøgelser.\nTNS Gallup ringer tilfældige numre op. Dvs. vi har en computer til at generere 8 tilfældige cifre, som efterfølgende bliver ringet op af vore interviewere. I og med at computeren automatisk sætter 8 cifre tilfældigt sammen, ringer interviewerne også op til hemmelige numre.\nNår du bliver kontaktet af vore interviewere skal de præsentere sig med navn og oplyse, at de ringer fra TNS Gallup. Hvis du er i tvivl kan du bede intervieweren om et telefonnummer, hvor du kan ringe og få bekræftet, at intervieweren er ansat hos TNS Gallup.\nNår vi gennemfører en undersøgelse, spørger vi altid folk, om hvilken kommune de bor i, deres husstandsindkomst, civilstatus, husstandsstørrelse og andre personspecifikke oplysninger. Dette sker ud fra, at man ønsker at sammensætte en socio-demografisk profil af de interviewede. Sagt med andre ord er det i en Gallup-undersøgelse altid vigtigt at vide, hvordan bestemte dele af befolkningen svarer på spørgsmålene. Således kan TNS Gallup f.eks. bagefter konkludere på ,hvad forskellige befolkningsgrupper synes om et givent emne.\nTNS Gallup ringer rundt ugens 7 dage næsten alle dage om året, og derfor ringer vi til mange danskere hver dag på forskellige tidspunkter. Vi er selvfølgelig kede af at forstyrre folk midt i middagsmaden eller i weekendens arrangementer, men vi bliver nødt til at tale med folk i aftentimerne og i weekenderne, hvor folk oftest ikke er på arbejde. Såfremt det ikke er et godt tidspunkt, når vi ringer første gang, kan vi kontakte jer igen, når det passer bedst.\nTNS Gallup har en række web-baserede brugerpaneler - alle med forskelligt formål og brugere, men med det til fælles, at de bygger på online indsamling af data på et højt kvalitetsniveau.\nGallupForum er TNS Gallups eget store brugerpanel\nPanel Syddanmark er TNS Gallups brugerpanel blandt personer på Fyn og i det sydlige Jylland\nPanel Tryksager måler kvaliteten i omdelingen af husstandsomdelte tryksager over hele Danmark\nIshøj Borgerpanel er Ishøj kommunes eget panel, der måler kvaliteten af alt lige fra sundhed til fritid i kommunen\nHar du spørgsmål eller kommentarer til vore paneler, er du velkommen til at kontakte os på en af nedenstående adresser:\nTNS Gallup gennemfører hvert år en lang række postale og elektroniske undersøgelser.\nVi trækker ved hver undersøgelse lod om mange forskellige præmier blandt deltagerne.\nHar du deltaget i en af vores undersøgelser?\nSe om du er en af de heldige vindere her på siden.\nAlle vindere får desuden direkte besked.\nTak til alle, der deltager i vores undersøgelser!\nHar du spørgsmål til lodtrækningerne, kan du kontakte os på email eller telefon, se kontakt info til højre.\nKlik her for at se vindere.\nBlandt de personer, som har deltaget i telefon- og skemaundersøgelse til Index Danmark/Gallup 2. kvartal 2012, er følgende vindere udtrukket. Vinderne får direkte besked.\nVindernavne sættes ind her\nHar du spørgsmål til lodtrækningen eller undersøgelsen generelt, kan du kontakte os på index@tns-gallup.dk\n+45 39 15 44 42\n+45 39 27 27 27


Global opvarmning skrumper\nfisk med 24 procent\nKilde/Info fra: Morten Andersen/Erling Nielsen/ Ingeniøren den 2012-10-22\nVarmere vande forårsaget af drivhusgasser sænker iltindholdet og derfor også fisks evne til at vokse, viser en ny undersøgelse.\nAf Theis Holtz Hansen, tirsdag 09. okt 2012 kl. 07:08\nFlere drivhusgasser betyder mindre fisk. Det viser en ny undersøgelse bragt i Nature.\nEn forskergruppe fra University of British Columbia, der har regnet på sammenhængen mellem stigende temperaturer i havene og fisks evne til at vokse, konkluderer, at jo varmere det bliver, desto mindre bliver fiskene.\nDet skyldes, at temperaturstigninger dels reducerer mængden af ilt i vandet, dels øger fiskenes stofskifte. De har altså brug for mere ilt, men har mindre til rådighed, hvilket betyder, at de ikke kan vokse så hurtigt.\nForskerne har regnet på over 600 forskellige fiskearter, og globalt vil den gennemsnitlige fisk skrumpe mellem 14 og 24 procent fra år 2000 til 2050. Hårdest går det ud over tropiske vande, hvor fiskene gennemsnitlig vil blive 20 procent mindre. Forskerne forventer, at tropiske fisk vil svømme mod koldere vande og måske endda mod polarområder for at finde en mere behagelig temperatur.\nLæs hele undersøgelsen på Nature.com-klik her